Denise Crosby

**Denise Crosby** (født 1957) er en amerikansk skuespillerinne. Crosby er kjent for sin rolle som Tasha Yar i *[[Star Trek: The Next Generation]]*

## Bakgrunn
### Tidlig liv og familie
Crosby ble født i Hollywood i California, som datter av Marilyn Scott og skuespiller Dennis Crosby. Hennes valg av karriere var klar allerede ved ung alder, og ble påvirket av andre familiemedlemmer som arbeidet i showbiz. Hennes bestefar var skuespiller/sanger/komiker Bing Crosby og hennes eks-svigerfar var den kjente regissøren Blake Edwards. Crosby ble gift med Geoffrey Edwards 21. mai 1983, og frem til 1990 da de ble skilt. Hun var med i et par av hans fars filmer, blant annet *[[Skin Deep]]*, *[[Trail of the Pink Panther]]*, og *[[Curse of the Pink Panther]]*. Crosby er nå gift med Ken Sylk og de har en sønn sammen, August William Sylk.

## Skuespillerkarriere
### ''Star Trek: The Next Generation''
I 1987 fikk Crosby rollen som Tasha Yar i science fiction-serien *[[Star Trek: The Next Generation]]*. Hun skulle opprinnelig spille Deanna Troi, men Gene Roddenberry byttet henne og Marina Sirtis. Hun var innledningsvis en av de mest markante rollefigurene, men etterhvert ble hennes rollefigur mindre og mindre viktig, da andre karakterer fikk større fokus i serien. Det ble skrevet at Crosby ble desillusjonert av rollen, på grunn av hennes Uhura-lignende status på sin rolle: Tasha var alltid til stedet, men hennes rollefigur ble ikke utviklet. Tilslutt bestemte Crosby seg for å forlate serien. Hennes rollefigur ble drept av et romvesen, da hun hadde spilt i 22 episoder. Serien ble imidlertid en enorm suksess, med 18 ulike Emmy-priser, og 40 nominasjoner, og serien gikk videre i syv sesonger.

Noe senere, angret Crosby på at hun hadde forlatt serien, og tok kontakt med produsentene om å få spille som Tasha Yar igjen. Det skjedde så i sesong tre, der et alternativt univers blir skapt, etter at «Entreprise» beveger seg 22 år frem i tid. Crosby hadde også senere gjesteroller, men da som den romulanske kommandøren Sela, halvt-menneske, halvt romulaner, som datteren av Tasha Yar som ble tatt til fange etter sin tidsreise. Crosby spilte også denne rollen i videospillet *Star Trek: Armada*.

### Andre roller
Hennes første kjente rolle var som Lisa Davis i såpeoperaen *[[Days of Our Lives]]*. En av hennes første filmroller var i Eddie Murphys film *[[48 Hrs.|48 Hours]]*.

Etter *Star Trek*, arbeidet Crosby non-stop i fjernsyn, som Dr. Gretchen Kelly i *[[Lois & Clark]]*, og i store filmer som *[[Deep Impact (film)|Deep Impact]]*. Tidlig på 1990-tallet, spilte hun i det kortvarige serien *[[Key West (TV-serie)|Key West]]*. Crosby har også vært med i Stephen Kings *[[Pet Sematary (film)|Pet Sematary]]* og Quentin Tarantinos *[[Jackie Brown (film)|Jackie Brown]]*.

Hun har også vært med i TV-serien *[[Red Shoe Diaries]]*, der hun spilte forskjellige roller fra hver episode, der de ofte innebar nakenscener. Hun var med i to episoder av *[[The X-Files]]*, samt *The Flash*. I 2006 spilte hun i skrekkfilmen *[[Mortuary (film)|Mortuary]]*.

## Playboy-bilder
Etter sin rolle i *Star Trek: The Next Generation*, kom tidligere nakenbilder fra en Playboy-utgave i mars 1979 opp igjen, og ble vist på nytt i mai 1988-utgaven av *[[Playboy]]*. I den opprinnelige utgaven, ble Crosby fremstilt som en new-wave modell.

## Utvalgt filmografi
* 2006 – *[[Mortuary (film)|Mortuary]]*, film
* 2001 – *[[The X-Files]]*, TV-serie 2 episoder
* 2001 – *[[NYPD Blue]]*, TV-serie 2 episoder
* 1998 – *[[Deep Impact (film)|Deep Impact]]*, film
* 1997 – *[[Baywatch]]*, TV-serie 1 episode
* 1994–1995 – *[[Lois & Clark]]*, TV-serie 3 episoder
* 1992 – *[[Dolly Dearest]]*, film
* 1987–1994 – *[[Star Trek: The Next Generation]]*, TV-serie 31 episoder
* 1989 – *[[Skin Deep]]*, film
* 1989 – *[[Pet Sematary]]*, film
* 1986 – *[[L.A. Law]]*, TV-serie 1 episode
* 1980 – *[[Days of Our Lives]]*, TV-serie ukjent antall episoder

## Referanser


## Eksterne lenker
* 
*